
PËR ADERIMIN E REPUBLIKËS SË SHQIPËRISË NË NDRYSHIMET E NENEVE TË MARRËVESHJES SË FONDIT MONETAR NDËRKOMBËTAR PËR ZGJERIMIN E PËRFAQËSIMIT DHE TË PJESËMARRJES, SI DHE PËR ZGJERIMIN E AUTORITETIT INVESTUES TË FONDIT

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOSI:

Neni 1

Republika e Shqipërisë aderon në ndryshimet e neneve të marrëveshjes së Fondit Monetar Ndërkombëtar për zgjerimin e përfaqësimit dhe të pjesëmarrjes, si dhe për zgjerimin e autoritetit investues të Fondit.

Neni 2

Këshilli i Ministrave miraton ndryshimet e mëvonshme të neneve të marrëveshjes së Fondit Monetar Ndërkombëtar, që lidhen me zgjerimin e përfaqësimit dhe të pjesëmarrjes, si dhe me zgjerimin e autoritetit investues të Fondit.
Neni 3

Ky ligj  hyn në  fuqi 15 ditë pas botimit në Fletoren Zyrtare.

Shpallur me dekretin nr.7010, datë 7.6.2011 të Presidentit të Republikës së Shqipërisë, Bamir Topi

